Servius Sulpicius Galba (consul 144 a.C.n.)

Servius Sulpicius Galba (natus saeculo 2, mortuus circa annum 130 a.C.n.) vir publicus atque militaris Romanus erat.

 De gens 
Pater eius eiusdem nominis anno 187 a.C.n. praetor electus est. Filius eius Servius Sulpicius Galba anno 108 a.C.n. consulatum adeptus est.

 De cursu honorum 
Galba tribunus militum secundae legionis anno 168 a.C.n. in bello contra Persem  Macedonum regem fuit et anno proximo ob privatas inimicitias triumphum imperatoris sui Lucii Aemilii Paulli militibus aditis et oratione comitiis habita prohibere frustra conatus estTitus Livius, Ab urbe condita XLV 35,3-39,20. Plutarchus, Vita Aemilii Paulli 30-31.. Huius orationis summarium quoddam suis historiis inseruit Titus Livius. Anno 151 a.C.n. praetor in Hispania Ulteriore paene a Lusitanis victus est. Anno sequente promissis falsis hostibus persuasit, ut arma deponerent, sed deinde eos necari iussit. Viriathus autem dux Lusitanorum effugere potuit atque deinde hostis acerrimus Romanorum fuit. De hoc facinore Romae atrociter disputabatur: Marcus Porcius Cato ultimam orationem publicam contra Sulpicium habuit, quam in Originibus publicavit. Et Sulpicius defensionem suam ediditTitus Livius, Periochae IL : tandem absolutus est non bonitate causae sed ob misericordiam propinquorum et liberorum in tribunali flentium, verisimiliter etiam pecunia dataAppianus, Iberica, 255.. Anno 144 Sulpicius una cum Lucio Aurelio Cotta consul electus est. Anno 138 a.C.n. oratione bona effecit, ut publicani crimine absolverenturMarcus Tullius Cicero, Brutus 85-89. Anno 137 dux legationis Cretam iit, ut pacem hac in insula componeret. Ante annum 129 a.C.n. mortuus estMarcus Tullius Cicero, De re publica III 42.

 Bibliographia 



 Notae 

Galba, Servius
Categoria:Praetores Hispaniae Ulterioris